Uus Anatoomikum

Uus Anatoomikum on Tartu Ülikooli arstiteaduskonna õppehooneks ehitatud uusrenessanss-stiilis hoone, mis asub Tartus Kassitoomel aadressil Näituse tänav 2. Hoone valmis 1886–1888.

Hoone põhineb Reinhold Guleke ja Rudolf von Bernhardi projektil. See oli ülikooli suurim uusehitis 19. sajandi lõpul. Uude Anatoomikumi viidi arstiteaduskonna patoloogia ja füsioloogia instituudid, 1895. aastal ka hügieeni instituut.

2013. aasta sügissemestrist paiknevad Uues Anatoomikumis Tartu Ülikooli psühholoogia instituut ja eripedagoogika osakond. Varem asus seal Tartu Ülikooli keelekeskus.

Õppehoones on ka mälestustahvel ülikooli rektorile, füsioloog Alexander Schmidtile, kelle büst paikneb Kassitoome pargis, hoonest otse üle Näituse tänava, samuti patoloog Vjatšeslav Aleksejevitš Afanasjevile.

Pildid

Vaata ka
Vana Anatoomikum
Biomedicum

Välislingid

 
 Raik-Hiio Mikelsaar "Schmidt poleks nõus" Postimees, 12.04.1999
 Uus Anatoomikum Wikimapia kaardil

Tartu Ülikooli hooned